Tatoeba sentences — language code: kab
Ihi Tamila tenn-as: Ur zṛiɣ ara amek i as-qqaren s Teqbaylit.
Yenṭeq-d Meqqran yenna-yas: D tilifun acu kan yeḥrec.
Qarren-as Tlifun uḥric neɣ tiliɣri tuḥrict.
Dda Ḥmimic yefreḥ imi arraw-is ddan deg umaḍal umḍin.
Yeẓra d akken d wagi i d azekka n Teqbaylit.
Akken i yella lḥal, azekkayen Dda Ḥmimic yewwi tarwa-s yid-s ar Bgayet ad d-awin ayen i ilaqen.
Tislit n Dda Caɛban tessidig ifecka ɣer Teqbaylit.
Dda Caɛban, d argaz i ḥemmlen warraw n taddart-is.
Ḥemmlen-t imi yennecraḥ.
Ɣas akken ddeqs i d-yeṭṭef seg yinsayen iqbuṛen n tmurt, acu kan hraw wul-is.
Dda Caɛban yewi-d tameṭṭut i mmi-s Yugurten semmus n yiseggasen aya.
Tislit-is qarren-as Tafrara.
Ass mi i d-tewweḍ Tafrara s axxam, tegdeh aṭas imi ula d yiwen deg uxxam n urgaz-is ur yeqqin ɣer uẓeṭṭa Internet.
Nettat teɣra taneflit Web.
Ddeqs i tesnefli n yifecka Web s useqdec n tetiknulijiyin Web am HTML, CSS akked JavaScript.
Yerna daɣen tessen ula d Python, yiwet n tutlayt n usihel i yettuseqdacen s waṭas iseggasen-agi ineggura.
Wagi dayen tessen Tafrara deg akud-nni, semmus n yiseggasen aya. Ass-a d ayen-nniḍen.
Tafrara twala d akken imdanen n taddart ur ssinen ara taqbaylit tatrart.
Ihi, thegga-d yiwen n wahil akken ad tessali aswir n twacult-is akked imezdaɣ n taddart n urgaz-is.
Dda Caɛban yettzuxxu s tislit-is gar yirgazen di tejmaɛit.
Yeqqar-asen, wwiɣ-d agerruj i mmi.
Ihi ula deg taddart, tilawin akk sawalen-as Lala Tafrara imi ttqadaren-tt aṭas.
Seg ass mi i d-tekcem Tafrara ɣer taddart, tudert n yimdanen tbeddel.
Tafrara tuɣal d tanedbalt n tutlayt taqbaylit deg ddeqs n yisenfaṛen deg Web.
Tessuqul, tessidig s tutlayt-is taqbaylit.
Tafrara tseqdac ddeqs n wanawen n yifecka n tsuqilt, amad d ifecka inmeggagen n tsuqilt srid deg Web, neɣ ifecka idiganen.
Deg tazwara, Tafrara tseqdec asmel Tansifex.
Asmel-agi, d anagraw n usefrek n tsuqilt.
Ɣur-s yiwen n ugrudem fessus nezzeh.
Send ad tebduḍ tasuqilt, yessefk amdan ad yernu amiḍan.
Ticki yettwasentem umiḍan, aseqdac yezmer ad yeqqen.
Deg usmel-agi, ddeqs n yifecka akked yisnasen ttuheggan i usideg ɣer teqbaylit.
Tafrara tefren kra n yisnasen.
Di tazwara, tenna ttif xir limer ad nheggi ifecka i seqdacen tuget n yimdanen am iẓeḍwa inmettiyen, ifecka n usefrek n yiznan, ifecka n tunigin, ifecka n usefrek n yiḍrisen, akked yifecka n usefrek n tizmilin.
Tafrara thegga-d meṛṛa allalen-agi.
Yerna ddeqs seg yimezdaɣ n taddart-is mudden-as-d afus.
Ur teqqim ara kan din.
Tafrara tessaram ahat yiwen n wass, aselkim meṛṛa ad ittusefrak s teqbaylit, tutlayt-is tayemmat.
Ur d-muddeɣ ara isem n taddart n Tafrara, taddart-is teẓram-tt akk d tamurt n Yiqbayliyen.
Tura akka acemma, ad d-rnuɣ ṛebεa-u-xemsin n tefyar: d inzan sɣuṛ gma-t-neɣ Mayan Iilyas.
Adfel yergel-d tibbura, akkert a neṛẓ asalu.
Yenna-yas udɣaɣ: fsiɣ. Yerra-yas ukerra: i nekk d acu ara d-iniɣ?
Win iḥedṛen i taɣaḍt-is, turew sin, ddren. Win ur s-neḥdiṛ, turew yiwen, yemmut.
Irden wwan. Heggit imegran.
Yuker ḥedreɣ. Yeggul umneɣ.
D win iffuden i yettnadin ɣef aman.
Rrẓen yizmawen. Ččan wuccanen.
D zzyada n laɛqel i d-irennun lǧehd i tlufa.
Lxiṛ d uzzal. Cceṛ d uffal.
Ttif taruẓi kennu. Ttif lmut azaglu.
Taɣaḍt n umeksa: yeṛẓa-tt, ibubb-itt.